Document ID: 31990R0827

*****
ΚΑΝΟΝΙΣΜΟΣ (ΕΟΚ) αριθ. 827/90 ΤΗΣ ΕΠΙΤΡΟΠΗΣ
της 30ής Μαρτίου 1990
για τον καθορισμό του καταλόγου των αντιπροσωπευτικών αγορών στην παραγωγή για ορισμένα οπωροκηπευτικά
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1119/89 (2), και ιδίως το άρθρο 17 παράγραφος 2,
Εκτιμώντας:
ότι, σύμφωνα με το άρθρο 16 παράγραφος 1 του κανονισμού (ΕΟΚ) αριθ. 1035/72, καθορίζεται για καθένα από τα προϊόντα που απαριθμούνται στο παράρτημα ΙΙ του εν λόγω κανονισμού και για κάθε περίοδο εμπορίας μια τιμή βάσης και μια τιμή αγοράς· ότι, δυνάμει του άρθρου 17 του ιδίου κανονισμού, είναι αναγκαίο να καθορισθεί ο κατάλογος των αντιπροσωπευτικών αγορών στην παραγωγή για τα προϊόντα αυτά· ότι για το καθορισμό του καταλόγου αυτού πρέπει να ληφθούν υπόψη μόνον οι αγορές των κρατών μελών στις οποίες, για ένα καθορισμένο προϊόν, διατίθεται στο εμπόριο σημαντικό μέρος της εθνικής παραγωγής καθόλη τη διάρκεια της περιόδου ή κατά τη διάρκεια μιας των περιόδων στις οποίες υποδιαιρείται η περίοδος·
ότι ο κατάλογος των αντιπροσωπευτικών αγορών που θεσπίστηκε από τον κανονισμό (ΕΟΚ) αριθ. 1847/85 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1402/88 (4), υπέστη πολυάριθμες τροποποιήσεις και συνεπώς πρέπει να γίνουν ορισμένες διευθετήσεις στον κατάλογο αυτών των αντιπροσωπευτικών αγορών και να καθορισθεί ένας ενημερωμένος κατάλογος·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για καθένα από τα προϊόντα που απαριθμούνται στο παράρτημα ΙΙ του κανονισμού (ΕΟΚ) αριθ. 1035/72, θεωρούνται ως αντιπροσωπευτικές αγορές στην παραγωγή κατά την έννοια του άρθρου 17 του εν λόγω κανονισμού οι αγορές των κρατών μελών που περιλαμβάνονται στους καταλόγους που εμφαίνονται στα παραρτήματα του παρόντος κανονισμού.
Άρθρο 2
Ο κανονισμός (ΕΟΚ) αριθ. 1847/85 καταργείται.
Άρθρο 3
Ο παρών κανονισμός αρχίζει να ισχύει την επομένη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 2 Μαΐου 1990.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Μαρτίου 1990.

Labels: 3
2
17